Асен Разцветников
Детето лежеше ранено…

chitanka.info

Детето лежеше ранено в очите.

А майката денем и нощем стоеше

и плачеше тихо и бдеше над него.

Но свърши се всичко: детето прогледа.

А тя ослепя от безсънните нощи.

Изминаха много години. Юнакът

порасна, доведе във къщи невяста.

И сетне изпъди старицата сляпа.

Тогава тя спря със сълзи в очите,

издигна десница за клетва — но мигом

свали я безмълвно и тръгна в тъмата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.